**Verejný obstarávateľ:** Mesto Košice, Trieda SNP 48/A, 040 11 Košice

**Zákazka: MS Licencie 2023**

**Vysvetlenie č. 1 k súťažným podkladom**

Na základe žiadosti o vysvetlenie od záujemcu, dávame nasledovné stanovisko:

**Otázka č. 1:**

V bode 1 predmetu zmluvy je odkaz na prílohu č.1, ktorá má upresniť príslušný licenčný program. V prílohe č.1 sa ale táto informácia nenachádza. Je teda na dodávateľovi aký program zvolí?

**Odpoveď č.1:**

Áno. Keďže viacero požadovaných produktov je možné nakupovať v rôznych licenčných programoch a zasa naopak, niektoré produkty je možné nakupovať len v špecifickom programe, rozhodli sme sa nebrániť týmto nijako v súťaži a preto to pre verejného obstarávateľa nie je prioritné.

**Otázka č. 2 :**

Zo špecifikácie zadania nie je jednoznačné či sa licencie objednávajú na obdobie 1 mesiaca na základe druhu a počtu v rámci trvania zmluvy alebo na obdobie 12m.

**Odpoveď č.2:**

V Návrhu zmluvy v bode I. TRVANIE A UKONČENIE ZMLUVNÉHO VZŤAHU je uvedené, že: Zmluva sa uzatvára na dobu určitú, a to na 12 mesiacov odo dňa účinnosti zmluvy. Ale tiež platí, že:

Odberateľ bude jednotlivé časti predmetu zmluvy objednávať na základe svojich aktuálnych prevádzkových potrieb, pričom celkový počet licencií, ktorý je uvedený v prílohe č. 1 vo vzťahu ku všetkým odberateľom, nemusí byť úplne vyčerpaný (vyplýva to zo zmluvy).Teda aj jeden mesiac.

V Cenovej tabuľke preto potrebné uviesť:

|  |  |  |  |  |  |
| --- | --- | --- | --- | --- | --- |
| **Licencia** | **Požadovaný počet licencií** | **Jedn. cena  bez DPH / mes.** | **Jedn. cena  s DPH / mes. \*\*\*** | **Celkom  bez DPH / 12 mes.** | **Celkom  s DPH / 12 mes.** |

**Otázka č. 3:**

Licencie O365 A1 Edu a M365 A5 Edu nie sú identifikovane dostatočne presne. Jedna sa o variant for faculty, for students alebo iný variant? Viete pripadne poskytnúť GUID požadovaného predplatného?

**Odpoveď č. 3:**

Obstarávateľ upresňuje: **Microsoft 365 A5 pre zamestnancov fakulty** - M365EDU\_A5\_FACULTY - e97c048c-37a4-45fb-ab50-922fbf07a370